Forslag til forskrift om adgang til jakt etter elg, hjort, rådyr og bever, fastsetting av minsteareal og fastsetting av fellingsavgift for elg og hjort, Vågå kommune, Innlandet 

§ 1 Adgang til jakt
Det opnast for jakt etter elg, hjort, rådyr og bever i Vågå kommune.

§ 2 Minsteareal for elg, hjort og rådyr og fellingskvote på bever
Minstearealet for godkjenning av vald og fellingsløyve og fordelingsgrunnlag for fellingskvote på bever er oppgitt i tabellen:
	Heile eller delar av kommunen
	Elg: Minsteareal i dekar
	Hjort: Minsteareal i dekar
	Rådyr: Minsteareal i dekar
	Bever:
Fordeling

	Vågå nord for Otta elv
	2000
	2000
	2000
	Teljande vasslengde på 10 km

	Vågå sør for Otta elv
	4000
	3000
	3000
	


Vågå nord er omfatta av nord og aust for Skjerva til Finna, Finna til Otta elv og Otta elv til Sel grense. Vågå sør er omfatta av areal som ligg sør for Otta elv.

§ 3 Fellingsavgift for elg og hjort
Fellingsavgift blir kravd inn etter forskrift 15. mai 2011 nr. 537 om kommunale og fylkeskommunale viltfond og fellingsavgift for elg og hjort. § 6, jf. Viltressursloven § 9 fjerde ledd. Sats for fellingsavgift blir sett til maksimal sats for fellingsavgift gitt i Stortingets budsjettvedtak.

§ 4 Opning for bruk av restlysforsterkande og termiske siktemiddel til hjortejakt i Vågå
Det er opna for bruk av restlysforsterkande og termiske siktemiddel i Vågå kommune ved jakt på hjort i ope terreng, for å unngå skade på natur- og samfunnsinteresser som følgjer av høg bestandstettheit.

§ 5 Rapporteringsplikt for bruk av restlysforsterkande og termiske siktemiddel
Jeger som feller hjort ved bruk av restlysforsterkande eller termiske siktemiddel skal rapportere dette i hjorteviltregisteret.

§ 6. Ikraftsetjing
Forskrifta trer i kraft xx.xx 2026. Samstundes opphevast forskrift fra 1. juli 2026 om adgang til jakt etter elg, hjort, rådyr og bever og fastsetting av fellingsavgift for elg og hjort, Vågå kommune, Innlandet  
  
